Държавен вестник, бр. 90, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  90
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 206 
ОТ 23 ОКТОМВРИ 2023 Г.
за приемане на Наредба за условията и реда 
за предоставяне и изплащане на средства 
от държавния бюджет за компенсиране на 
разходите, извършени от родителите за от­
глеждане, възпитание и обучение на децата, 
които не са приети в общински детски ясли 
или яслени групи в общински или държавни 
детски градини поради липса на свободни 
места
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло-
вията и реда за предоставяне и изплащане на 
средства от държавния бюджет за компенси-
ране на разходите, извършени от родителите 
за отглеждане, възпитание и обучение на 
децата, които не са приети в общински дет-
ски ясли или яслени групи в общински или 
държавни детски градини поради липса на 
свободни места.
Министър-председател:  
Николай Денков 
Главен секретар на Министерския съвет:  
Ваня Стойнева
НАРЕДБА
за условията и реда за предоставяне и из­
плащане на средства от държавния бюджет 
за компенсиране на разходите, извършени 
от родителите за отглеждане, възпитание 
и обучение на децата, които не са приети 
в общински детски ясли или яслени групи 
в общински или държавни детски градини 
поради липса на свободни места
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат усло-
вията и редът за предоставяне и изплащане на 
средства от държавния бюджет за компенси-
ране на разходите, извършени от родителите 
на деца от тримесечна възраст до 1 септември 
в годината, в която навършват тригодишна 
възраст, пряко свързани с отглеждането, въз-
питанието и обучението им, когато децата не 
са приети в общински детски ясли или яслени 
групи в общински или държавни детски гра-
дини поради липса на свободни места.
(2) С правата по ал. 1 се ползват и роди-
телите на деца, навършили две години, към 
началото на съответната учебна година, когато 
в населеното място по настоящия им адрес 
не е разкрита детска ясла или яслена група в 
детска градина и децата не са приети в детска 
градина по реда на чл. 57, ал. 2 от Закона за 
предучилищното и училищното образование 
поради липса на свободни места.
Чл. 2. (1) Месечният размер на средствата 
за компенсиране на разходите, пряко свързани 
с отглеждане, възпитание и обучение за едно 
дете, не може да надвишава средния месечен 
размер на средствата от държавния бюджет 
за издръжката на дете в предучилищното 
образование в общинските и държавните 
детски градини и училища за съответната 
календарна година, определен със заповед 
на министъра на образованието и науката 
съгласно чл. 2, ал. 1 от Наредбата за условията 
и реда за предоставяне и изплащане на сред-
ства от държавния бюджет за компенсиране 
на разходите, извършени от родителите за 
отглеждането и обучението на децата, кои-
то не са приети в държавни или общински 
детски градини или училища поради липса 
на свободни места, приета с Постановление 
№ 76 на Министерския съвет от 2021 г. (ДВ, 
бр. 20 от 2021 г.).
(2) Средствата за компенсиране на разхо-
дите, пряко свързани с отглеждане, възпита-
ние и обучение, се изплащат на родителя в 
размер на действително извършените разходи 
за съответния месец, но не повече от размера 
по ал. 1. 
(3) Средствата за компенсиране на разходи-
те, пряко свързани с отглеждане, възпитание и 
обучение, се изплащат до приемането на детето 
в общинска детска ясла или в яслена група 
в общинска или държавна детска градина, 
но не по-късно от 1 септември в годината, в 
която детето навършва тригодишна възраст.
Г л а в а  в т о р а
УСЛОВИЯ ЗА КОМПЕНСИРАНЕ НА ИЗ-
ВЪРШЕНИТЕ РАЗХОДИ ОТ РОДИТЕЛИТЕ 
НА ДЕЦА ОТ ТРИМЕСЕЧНА ВЪЗРАСТ ДО 
1 СЕПТЕМВРИ В ГОДИНАТА, В КОЯТО 
ДЕЦАТА НАВЪРШВАТ ТРИГОДИШНА 
ВЪЗРАСТ
Чл. 3. (1) Родителите имат право да получат 
средства за компенсиране на разходите си, 
пряко свързани с отглеждане, възпитание и 
обучение на децата си, ако едновременно са 
изпълнени следните условия: 
1. детето е кандидатствало за прием в об-
щинска детска ясла или яслена група на об-
щинска или държавна детска градина, в чийто 
прилежащ район се намира настоящият адрес 
на детето, по ред, определен от съответната 
община, и същото не е прието поради липса 
на свободни места; 
2. детето не е записано в общинска детска 
ясла или в яслена група на общинска или 
държавна детска градина;